Berend von Rehbinder (surnud 1726)

Berend von Rehbinder (ka Bernhard; surnud 5. detsember 1726) oli Rehbinderite aadlisuguvõsa Polli liinist pärit Rootsi sõjaväelane ja mõisnik, kes osales Põhjasõjas. Ta oli Polli ning Kurtna mõisnik.

 Elulugu 
Berend von Rehbinder sündis Kurtna, Lümandu ja Polli mõisnike Bernhardi ja Helene von Rehbinderi (sünninimega von Kursell) perekondaLk 197 (Stackelberg, 1931).

1664. aasta 10. oktoobril pantis Rehbinder Kurtna mõisa üheksaks aastaks ära. Ta oli Kadrina kirikueestseisja.Essen, Nikolai von. Eestimaa rüütelkonna matriklikomisjoni koostatud Rehbinderite genealoogia. Lk 23. Tallinn. 1927. EAA.1674.2.159

1656. aastal ülendati Rehbinder leitnandiks. Samal aastal sai ta haagikohtunikuks. 1665 edutati Rehbinder rittmeistriks. 1701. aastal ülendati ta Järvamaa jalaväerügemendis majoriks. Samal aastal läks ta üle Virumaa jalaväerügementi ning osales Narva kaitsmises, mille järel ta ka vangi langes.Lk 536 (Lewenhaupt, 1920) 1714. aastast on teada, et ta viibis vangistuses Moskvas. Rehbinder naasis Liivimaale 1722. aastal.

Berend von Rehbinder suri 5. detsembril 1726.

 Perekond 
Berend von Rehbinder abiellus ooberstleitnant Wilhelm Loewise (hiljem perekonnanimi von Löwis of Menar) tütre Helenaga, kes suri 1698. aastal. Abielust sündis viis last.Teist korda abiellus Rehbinder Kaagri, Peri ja Sutlema mõisnik Georg von Stackelbergi tütre Emerentiaga. Teine abielu jäi lastetuks. 

 Bernhard von Rehbinder (surnud 1700). Rootsi kaptenSammlung genealogischer Nachrichten. Lk 100. EAA.1674.2.12. Abiellus Lõve ja Roobe mõisnik ning Rootsi ooberstleitnant Magnus Johann Wadenfelti tütre Anna Christinaga. 
 Wilhelm Heinrich von Rehbinder (surnud 1705). Rootsi rittmeister, suri Poola sõjakäigu ajal. 
 Sophie Helene von Rehbinder (surnud 1721).
 Barbara Elisabeth von Rehbinder (surnud 1736). 
 Gertruda Dorothea von Rehbinder (surnud 1756). Abiellus 1724 Berndt Ewald von Patkuliga. 

 Viited 

 Kirjandus 

 Lewenhaupt, Adam. Karl XII:s officerare. Biografiska anteckningar. 1920.
 Stackelberg, Otto Magnus von. Genealogisches Handbuch der estländischen Ritterschaft. Kd. 1. Görlitz. 1931.

Berend
Kategooria:Virumaa jalaväerügemendi ohvitserid
Kategooria:Surnud 1726